Black metal

Black metal je kontroverzni pravac koji uz Death metal ulazi u krajnosti izrazavanja bijesa i agresije. Nastaje u ranim 1980im na temeljima bendova Venom, Celtic Frost i Bathory čija je inspiracija prvenstveno bila kroz tekstualnu stranu (sotonizam, spiritizam, magija, fantazija, priroda), dok manje kroz muziku koju sami razvijaju. Taj period je ujedno prozvan Prvim valom black metala. Početkom devedesetih, započeo je Drugi val. Tada je black metal najčešće vezan uz Norvešku (zemlja porijekla), gdje se kao nezaobilazna trojka spominju: Mayhem ("De mysteriis dom sathanas"), Burzum ("Burzum") i Darkthrone ("A blaze in the northern sky"), ali i drugi bendovi poput Satyricon, Gorgoroth, Immortal i Emperor. Vođa Mayhema, pod pseudonimom Euronymous također vodi tajnu organizaciju Crni krug koja se terorističkim akcijama (paljenje crkava) bori protiv kršćanstva ali i protiv nekih bendova koje nisu smatrali dovoljno 'evil' (Paradise Lost, Therion). Stvari su kulminirale kada je vođa benda Burzum, Varg Vikernes okrutno ubio Euronymousa jer je htio preuzeti vodstvo nad krugom i zbog neriješenih poslova oko izdavanja Burzumova albuma (Burzum je bio pod Euronymousovom izdavačkom kućom). Vikernes je osuđen na 23 godine zatvora i od tada više ne djeluje 'Crni krug'. Black metal je pokupio silne kritike od mnogih sektora društava koji nisu razumjeli bit black metala zbog tekstova u kojima su spominjani sotonizam, kršćanstvo, rat, mržnja prema ljudima itd. Međutim, u isto vrijeme, black metal je doživio meteorsku popularnost među metal fanovima tokom 1990-ih.

 Najčešće karakteristike 
 brz, mračan i brutalan zvuk (kod nekih bendova je zvuk melodičan)
 posebna brza tehnika sviranja bubnjeva (blastbeat tehnika)
 brzo, ponavljajuće, agresivno sviranje bubnjeva; u nekim slučajevima bubnjevi preuzimaju usporenu ulogu često praćena 'suhim' i praznim tonom radi postizanja određene atmosfere; u nekim prilikama, bendovi poput Burzum i Xathur određuju dijelove pjesme zajedno sa bubnjevima
 karakteristični gitarski riffovi ("klizeći" riffovi)
 relativno tanki ili širok zvuk gitare - obično nema srednjeg (srednje frekvencije su izbačene, ostavljajući samo treble i bass; ponekad se i bass izbaci)
 ekstremni, oštri, vrišteći vokali
 neki black metal bendovi snimaju albume uz pratnju simfonijskog orkestra, ali neki ozbiljni black metal fanovi smatraju da nisu 'true' (istinski black metal) kao Dimmu Borgir
 povremena upotreba elektroničkih klavijatura (neki bendovi ih koriste vrlo često, bilo to samo kao instrument ili kao osnova samog benda, takvi bendovi su označeni kao symphonic black metal
 pojava mnogih elemenata poput orgulja, zbora, violina koji daju ugođaj kao u katedrali
 hladna, mračna, tragična, potištena, odbijajuća te sumorna atmosfera
 tekstovi su često povezani sa Satanističkim, Paganističkim te okultnim temama koje vrijeđaju kršćanstvo i ostale religije
 Tekstovi se ponekad fokusiraju na fantaziji, poput Međuzemlja (mjesto radnje trilogije Gospodar prstenova pisca J. R. R. Tolkiena). npr. austrijski bend Summoning se isključivo fokusira na Međuzemlje u svojim pjesmama. Drugi bendovi stvaraju svoje vlastite fikcijske svjetove (npr. tekstovi norveškog benda Immortal su smješteni u izmišljenom kraljevstvu Blashyrkh, čiji je vladar pohlepni kralj Ravendark.
 tekstovi koji slave hladnoću, tamu, šume, te ostalu prirodnu okolinu karakterističnu za zemlje sjeverne Evrope
 česta upotreba corpse-painta (slikanje lica u crno-bijelo)

Ovo su samo neke od učestalijih karakteristika koje se javljaju u modernom black metalu.

 Podžanrovi black metala 
 primitivni black metal (zastupaju bendovi Darkthrone, Gorgoroth, Khold koji se zasniva na namjerno lošoj produkciji koja dočarava grubost i jednostavnost muzike)
 viking metal (Enslaved, ima više veze s tekstovima nego s muzikom)
 dark metal (Aeternus, više atmosferičnija muzika)
 symphonic black metal (Cradle of Filth, Dimmu Borgir, Limbonic Art, spoj black metala najčešće samo kroz vokale i muzike koja zna često graničiti s thrashom, heavy metalom i gothicom)
 black-death metal (Dissection, Naglfar) itd.

 Vanjski linkovi 
 Black Metal
 Nastanak black metala 
 Metal arhiva

Kategorija:Metal muzika